ROMÂNIA

JUDEŢUL BOTOŞANI

COMUNA BLÂNDEŞTI

CONSILIUL LOCAL BLÂNDEŞTI   


HOTĂRÂRE

Nr.  45  din 28.06.2023 
     privind aprobarea actualizării Statutului ADI „Aqua Botoșani” 
Consiliul Local al comunei Blândeşti întrunit în ședință ordinară la data de 28.06.2023, 

Urmare adresei nr. 13054/14.06.2023 a Asociației de Dezvoltare Intercomunitară „Aqua Botoşani”,
Având în vedere temeiurile juridice, respectiv prevederile:
a) art. 120 și art. 121 alin. (1) și (2) din Constituția României, republicată;

b) art. 8 și 9 din Carta europeană a autonomiei locale, adoptată la Strasbourg la 15 octombrie 1985, ratificată prin Legea nr. 199/1997;

c) art. 7 alin. (2) din Legea nr. 287/2009 privind Codul civil, republicată, cu modificările ulterioare;
Analizând proiectul de hotărâre şi referatul de aprobare a viceprimarului comunei Blândeşti Constantin Ciobanu, prin care se susţine necesitatea şi oportunitatea proiectului, constituind un aport pentru dezvoltarea colectivităţii; Statutul ADI „Aqua Botoșani”actualizat,
Văzând rapoartele  comisiilor de specialitate ale Consiliului Local al comunei Blândeşti; 


în conformitate cu prevederile Hotărârii nr. 293 din 29 martie 2023 privind modificarea și completarea Hotărârii Guvernului nr. 855/2008 pentru aprobarea actului constitutiv-cadru și a statutului-cadru ale asociațiilor de dezvoltare intercomunitară cu obiect de activitate serviciile de utilități publice; art. 16 alin. (2) lit. h) din Statutul Asociației de Dezvoltare Intercomunitară „Aqua Botoşani”, 

În temeiul art. 139 și art. 196, aliniat (1), litera a) din Ordonanța de Urgență a Guvernului nr. 57/2019 privind Codul Administrativ, cu modificările şi completările ulterioare,
HOTĂRĂŞTE :

  

Art.1. Se aprobă consolidarea Statutului Asociației prin includerea tuturor modificărilor, completărilor și actualizărilor aduse acestuia prin Actele Adiționale nr. 1 – 12. Se aprobă modificarea și actualizarea Statutului Asociației de Dezvoltare Intercomunitară „Aqua Botoșani”, conform prevederilor HG nr. 293/2023, în forma prevăzută în Anexa nr. 1, parte integrantă din aceasta. 

Art.2. Se împuternicește președintele Asociației - dl. Dorin Birta, să semneze în numele și pe seama unităților administrativ-teritoriale membre ale Asociației, Statutul actualizat al Asociației de Dezvoltare Intercomunitară „Aqua Botoșani”.
Art. 3. Primarul comunei Blândeşti și serviciile din aparatul de specialitate ale acestuia, vor duce la îndeplinire prevederile prezentei hotărâri.
Art. 4. Prezenta hotărâre se comunică: Asociaţiei de Dezvoltare Intercomunitară „AQUA BOTOŞANI”.

